S A Strafreg maklik gemaak
C P Crafford
Brigadier Crafford is in Oranjemund, Namibie, gebore en het in verskeie dorpe van daardie mooi land grootgeword. Hy het by die Hoërskool Oos Moot in Pretoria gematrikuleer.
Sy loopbaan in die S.A. Polisie was kleurryk en veelsydig. Hy was betrokke onder andere by die Opleidingskollege te Pretoria, was stasie-bevelvoerder, Afdelingswerwingsoffisier, het gedien by die Nasionale Inspektoraat en Interne Skakeling waar hy ook vir nege jaar die Redakteur van die polisietydskrif, Servamus, was. Tiaan Crafford het as bevelvoerder van Openbare Betrekkinge te Hoofkantoor uit die diens getree.
Sy liefde vir Strafreg het reeds vroeg in sy lewe begin. Terwyl hy buitemuurs met sy regstudies besig was, het hy die vak aan studente vir regsmatriek aangebied en is reeds in 1968 by die Departement Nasionale Onderwys en Kultuur en die Departement Onderwys en Opleiding as nasiener aangestel. Sakeman eers maande ná moord op vrou vas | Maroela Media
ŉ Johannesburgse sakeman sal Donderdag in die plaaslike landdroshof verskyn op aanklag dat hy sy vrou vermoor het, berig Beeld.
Die 78-jarige man van Parktown-Noord is Dinsdag by een van sy besighede in Craighall Park in hegtenis geneem.
Die man se 70-jarige vrou, met wie hy 15 jaar getroud was, is op 16 Maart in hulle huis doodgeskiet. Die man is tydens die voorval in die heup gewond. Daar is aanvanklik vermoed dit was ŉ rooftog maar volgens Beeld kon die polisie geen bewyse vind dat daar die aand van die voorval ŉ inbraak was nie.
Sers. Lloyd Ramovha, woordvoerder van die polisie, het aan die koerant bevestig dat die man Donderdag in die hof sal verskyn.
Bronne het aan Beeld gesê die arrestasie is eers maande later gemaak, aangesien forensiese toetse op die moordwapen so lank geneem het. Die vuurwapen is glo in die man se naam geregistreer.
Maroela media ons waardeer die gratis nuus, maar leea asb eers nuus voor geplaas word. Jul berig lees “bronne het aan Beeld gesê”. Of is Maroelamedia ‘n naspers produk?
Die berig is inderdaad korrek, en Maroela Media is nie deel van Naspers nie. Ons het die berig van die Suid-Afrikaanse Persvereniging (SAPA) ontvang wat nuus verwerk van verskillende bronne af. In die eerste paragraaf meld ons ook duidelik, “berig Beeld”, en die bronne het die inligting aan die koerant verskaf.
Ons hoop dit klaar die verwarring op.
Nic, voor jy ander mense kritiseer, kyk asb ten minste dat jou spelling reg is,!